Source: http://docplayer.hu/18503971-Hatarozat-a-hatarozat-indokolasa-3-oldalanak-1-3-pontjai-torlesre-kerulnek-helyukbe-az-alabbi-uj-1-3-pontok-lepnek.html
Timestamp: 2019-01-23 10:25:11
Document Index: 11457851

Matched Legal Cases: ['bíróság ', 'Kúria ', 'Kúria ', 'bíróság ', 'bíróság ', 'bíróság ', 'bíróság ']

HATÁROZAT. A határozat indokolása 3. oldalának 1-3. pontjai törlésre kerülnek, helyükbe az alábbi új 1-3. pontok lépnek: - PDF
Download "HATÁROZAT. A határozat indokolása 3. oldalának 1-3. pontjai törlésre kerülnek, helyükbe az alábbi új 1-3. pontok lépnek:"
1 Médiafelügyeleti főosztály Ügyiratszám: MN/2409-7/2015. Ügyintéző: személyes adat Telefonszám: Személyes adat cím: Tárgy: az MN/2409-6/2015. számú határozat saját hatáskörben történő felülvizsgálata HATÁROZAT A Nemzeti Média- és Hírközlési Hatóság Hivatala (a továbbiakban: Hivatal) Személyes adat (Személyes adat a továbbiakban: Kérelmező) a HÍR Televízió Zrt. (1033 Budapest, Szentendrei út , a továbbiakban: Médiaszolgáltató) HÍR TV elnevezésű médiaszolgáltatásában január 28-án 09:40 órai kezdettel sugárzott Zöld övezet című műsorszámmal kapcsolatban, január 30-án benyújtott, a kiegyensúlyozott tájékoztatás megsértését kifogásoló kérelme alapján január 31-én indult hatósági eljárásban az MN/2409-6/2015. számon, március 10-én meghozott határozatát (a továbbiakban: határozat) saját hatáskörben felülvizsgálta, és az alábbi határozatot (a továbbiakban: módosító határozat) hozta: A Hivatal a határozat indokolási részét az alábbiak szerint módosítja: A határozat indokolása 3. oldalának 1-3. pontjai törlésre kerülnek, helyükbe az alábbi új 1-3. pontok lépnek: 1. Az eljárás tárgyát képező tájékoztatásban elhangzottak ismertetése A Médiaszolgáltató HÍR TV csatornáján január 28-án 09:40 órai kezdettel sugárzott Zöld övezet című műsorszám a következőket tartalmazta: Műsorvezető: január 1-jétől a Kormány termékdíj-kötelessé tette a napelemeket, azaz minden napelem után 114 Ft/kg környezetvédelmi termékdíjat kell fizetni. Köszöntöm Önöket, a Zöld övezetet látják. Mai műsorunkban megpróbálunk közelebb jutni az okokhoz. Itt van velem a stúdióban a környezetügyért felelős államtitkár, illetve a Napelem Szövetség vezetője is. Kezdünk. Köszöntöm tehát V. Németh Zsolt államtitkár urat és Kiss Ernőt, a Napelem Szövetség elnökét. Jó napot kívánok Uraim! V. Németh Zsolt (államtitkár, =VNZs): Jó napot kívánok. Kiss Ernő (a Napelem Szövetség elnöke, =KE): Jó napot kívánok. Műsorvezető: Nos, mikor ültek utoljára egy asztalnál? KE: Azt hiszem, hogy mi most ülünk először egy asztalnál. Tehát a Magyar Napelem és Napkollektor Szövetségnek még nem volt lehetősége az Államtitkár úrral kapcsolatot felvenni, de bízunk benne, hogy a későbbiekben ez jobban sikerül. VNZs: De hát nem is kérték, és ha kérik, ez már megtörtént volna. Műsorvezető: De miért nem kérték? Csodálkozva hallom. VNZs: Számos szakmai szövetséggel folytattunk konzultációt az elmúlt hónapokban. 1
2 Műsorvezető: Kikkel? VNZS: Hát, mindenekelőtt az Országos Hulladékgazdálkodási Tanáccsal, ahol a tudományos szféra és a civilek mellett ott van a környezetügyi ipar képviselőinek széles rétege is, akik minden jogszabályt egyébként megkapnak, és hát most is azért eltelt ennél a jogszabálynál is a beterjesztéstől az elfogadásig egy hónap, ahol számos felvetés volt közben a szappantól a bojlerig. Műsorvezető: Világos, de előtte is tárgyaltak velük, tehát ez egy folyamatos tárgyalás volt? VNZs: Ez folyamatos, természetesen. Jogszabályban rögzített módon. Műsorvezető: Ugye az adótörvényeket meghatározó módon salátatörvény részeként fogadták el a napelemek termékdíj-kötelessé tételét, hát nem is nagyon tűnt fel ez senkinek, csak miután már megszavazták. Azóta felemelte a szavát ellene a Köztársasági Elnök Úr is, az összes ellenzéki párt, de a jövő nemzedékek érdekeinek védelmét ellátó ombudsman-helyettes is. Jó ötlet volt ez? Tehát miért volt erre szükség, Államtitkár úr? VNZs: Nos, az elektromos és elektronikus hulladékokról szóló európai uniós rendelet a napelemeket, a fotovoltaikus elemeket, hogy szakszerű legyek, egy termékkörbe sorolja a szórakoztató elektronikai termékekkel, és erre a termékkörre meghatároz egy gyűjtési, hasznosítási, újrafeldolgozási rátát tól 45%-ot és 2019-től már 65%-ot. Természetesen a tagállamra bízza azt, hogy ezt az újrafeldolgozást milyen módon oldja meg. Egyébként első körben a gyártó felelőssége, illetve a forgalmazó felelőssége ez, azonban a magyar termékdíj-rendszerben ezt az állam vállalja magára termékdíj fejében, és teljesen közömbös az, hogy életciklusát tekintve valamely termék az környezetvédelmi szempontból milyen megítélésű, környezetbarát-e, mikor véget ér az életciklusa, és hozzáteszem, mikor gyártják, akkor is környezetszennyező. Műsorvezető: Világos. Elnök úr, mi a véleménye, jó ötlet volt ezt így megoldani? KE: Semmiképpen nem tartjuk jó ötletnek, Még 2012-es az európai direktíva, amely szerint a napelemek újrahasznosítását meg kell oldani. S valóban az Európai Unió ezt elő is írja számunkra. Egyrészt én úgy gondolom, hogy rendkívül előrelátó a törvényhozó, amikor ez a körülbelül éves élettartamú napelemeknek már most megoldja a költségfedezetét a napelemek újrahasznosítására. Semmiképpen nem tartom hasznosnak. Mindenképpen egy rossz üzenet a hazai megújuló energiapiac, illetve a felhasználók számára, amikor azt üzenjük, hogy például egy akkumulátorhoz képest kétszeres a termékdíj. Úgy tűnik, mintha ez a termék, ami a Föld ötödik leggyakoribb eleméből van, ugye homokból, szilíciumból, ezt ilyen jelentős mértékben, abszolút mértékben megadóztatjuk. Műsorvezető: Ugye veszélyesebb kategóriába sorolták, mint az akkumulátorokat. Erre mi a magyarázat? VNZS: Nos, hát akkor szedjük szét a kérdéseket. Azzal, hogy ilyen hosszú élettartama van, szándékuk szerint év. Hozzáteszem, nem nagyon van olyan elektromos, vagy elektronikai termék, amelyet a gyártásakor ne ilyen hosszúra terveznének, aztán kicsit rövidebb a ciklusideje, mert korszerűbbek jelennek meg, de teljesen mindegy, legyen az 20 év vagy 25 év. Egyetlen lehetséges időpont ennek a termékdíjnak a beszedésére a forgalomba hozatal, mert természetesen nem tudom, az Ön cége az húsz év múlva létezik-e. És akkor is meg kell oldani a hasznosítást, mi történik akkor, amikor felszámolnak egy céget, akkor beáll az állam a sorba, hogy itt van egy elmaradt kötelezettség. Vegyük az LCD vagy éppen plazmatévéket. Azoknak is hosszú az ideje, mégis mikor piacra dobják, akkor szedjük be utánuk a termékdíjat, és akkor még nincsen gyűjtési lehetőség, hiszen Műsorvezető: Igen, csak ez nem éppen alma-körte, sorolható ez egy kategóriába, Államtitkár úr? VNZs: Nem, nem, nem. Az alatt éppen a képcsöves tévéknek az újrahasznosítását oldják meg. Amíg a cégek eltűnnek, az államnak a kötelezettsége megmarad. Ez egy belső, koherens, tiszta logikájú rendszer. Az akkumulátorról annyit, hogy legkevésbé sem bizonyított az, hogy az akkumulátornak az újrahasznosítása az 2
3 több energiát, több költséget követel, mint a napelemnél. Az akkumulátor két anyagból van, a napelem meg alumíniumból, szilíciumból, üvegből, ólomból, és nincsen kialakított rendszere. Az akkumulátor gyűjtésének már külön ipara alakult már ki, nem kell ezt felállítani. Műsorvezető: Többször nagy levegőt vett. KE: Talán azért is van az, hogy nincsen ipara a napelemek újrahasznosításának, hiszen nincsen értelme. Magyarországon a napelemes rendszerek így több mint egy évtizedes lemaradásban vannak. Az elmúlt három-négy évben jelentek meg egyáltalán maguk a napelemes rendszerek Magyarországon kimutatható mennyiségben. Tehát ez mindenképpen probléma. Nem azzal van a probléma a Szövetségünk álláspontja szerint, hogy a napelemes termékdíjat vezettek be, ez elfogadható lenne, egyrészt a mértékével van problémánk, hihetetlen drasztikus mértékű, magukra a napelemekre körülbelül 5%-os áremelkedést jelent a kilogramonkénti 114,- Ft. Ami viszont különösen aggasztó, hogy sajnos ez pontosan beleilleszkedik az egy évnek a megújuló energiaipar elleni intézkedéssorozatba, mert sajnos a törvényalkotó az elmúlt egy évben közel öt darab olyan intézkedést hozott, ami a napelemeknek az elterjedését akadályozza. Műsorvezető: Nagyon röviden ezt az ötöt felsorolja, címszavakban? KE: Hát az egyik a napelemes termékdíj, a másik pedig az Országos Tűzvédelmi Szabályzat, ami március 5- étől lép életbe. Ez is 10%-kal, illetve 15%-kal növeli meg a napelemes rendszerek vételárát. Január 1-jétől csökkentették a KÁT-árakat, tehát a villamos energia-termelőknek az átviteli árát, tehát a tendencia mindenképpen rossz. Egy kicsit hadd puskázzak, van egy Kormányhatározat. December 29-én született egy Kormányhatározat, amely drasztikusan csökkenti az összes KEO-pályázatnak Műsorvezető: Na, most veszítettük el a fonalat, Elnök úr. Én még ezt megtromfolnám, ugye Illés Zoltán, ez még a gondolat közben beilleszkedik, engedje meg nekem, a napokban körbejárta a sajtót, nálunk is volt. Szerinte a Kormány ezzel a termékdíjjal akarja bizonyítani a Paksi Atomerőmű létjogosultságát, magyarán így igazolnák, hogy a megújuló energia drágább, mint az atomenergia. VNZs: Hát nagyon nehezemre esik elődöm gondolatait minősíteni, de maradjunk annyiban, hogy Illés Zoltán tevékenysége idején is nagyon helyesen volt termékdíj, akár környezetbarát termékekre is. Most gondolja el, például a gumiabroncs, amely egy villanyautón van, arra ne lenne termékdíj? Vagy arra az akkumulátorra, amelyet egy hibrid autóba építettek be, vagy arra a szivattyúra, amely lehet akár geotermikus fűtési rendszerben, meg lehet másutt is, természetesen van termékdíj. Mert a termékdíjon nem kell azt számon kérni, ami nem feladata. A kormányzat amúgy támogatja, tehát nem szeretnénk olyan színben feltűnni Műsorvezető: Tehát akkor cáfolja Illés Zoltán ezen állításait? VNZs: Persze, természetesen. Ő az atomenergia ügyében egy álláspontra helyezkedett, amit nem osztunk. Tehát Magyarországon támogatjuk az alternatív energiát, a megújulót, természetesen 760 milliárd forint van csak a négy operatív programban, energiaügyi fejlesztésekre. Ebben a megújulók aránya KEOP-on belül háromszázmilliárdból a fele, a vidékfejlesztési programban a tanya-programtól elkezdve a mezőgazdasági üzemek korszerűsítéséig mindenhol megjelenik a megújuló energia, közte a napelem is. Tehát támogatjuk a napelemeket, de nem a termékdíj a feladata. KE: Két dolgot szeretnék megkérdezni, az egyik az, hogy mennyi az atomerőművekre a termékdíj, tehát magára a fűtőanyagra, a másik dolog, amit meg szeretnék kérdezni, hogy ha valóban támogatja a törvényalkotó a megújuló energiák elterjedését, akkor miért hívnak fel kórházigazgatók, iskoláknak, intézményeknek a vezetői azzal, hogy most drasztikusan csökkentették a támogatási keretet, beruházási költségkeretet, ez azt jelenti, hogy május 31-ig át kéne adniuk például olyan beruházásokat, amelyeket most döntenek el, a pályázati támogatását, nem lehet megvalósítani őket. Ezeknek a beruházásoknak a jelentős része vis maior miatt meg fog szűnni, holott ezekkel közbeszerzési eljárásokat folytattak le, megnyerték, valakik elindultak ezen a pályázaton, rengeteg munkát, időt, energiát öltek bele, s most ezek meg fognak semmisülni, sajnos. 3
4 Műsorvezető: Gondolom, erre reagálni kíván. VNZs: Persze. Tehát nincsenek elfogadott operatív programok, tehát ilyen félelmek nem lehetnek. A folyó programokra viszont az a válaszom, hogy egészen biztos vagyok abban, hogy a forgalmazó, a gyártó az le fogja nyelni ezt a termékdíjat és ennyivel kisebb lesz a nyeresége, és egyébként számos gyártó az így is fogalmaz. Az atomenergiára visszatérve, hát ott van az állam. Az állam felelőssége ez ügyben megkérdőjelezhetetlen. Ez nem hasonlítható össze egy olyan termékkörrel, amelyet a for profit szektor állít elő. Azt meg azért még egyszer is hangsúlyozom, minden támogatásunk, és környezetügyi államtitkárként különösen támogatom a megújulókat, de komoly ember nem gondolja, hogy alternatív, megújuló energiával Magyarországon ki lehet váltani az atomerőművet. KE: Ezt azért nagymértékben cáfolnám. Csak az elmúlt évben a három nagy egyetem, a Corvinus, a Budapesti Műszaki Egyetem és az Óbudai Egyetem egy tanulmányt dolgozott ki, amelyben igazolta, hogy abból a beruházási költségből, amit a Paksi Atomerőmű bővítésére szánnak, teljes egészében kiváltható, ráadásul befektetői alapon, megújuló energiából a teljes villamos energiamennyiség. Mindenképpen úgy gondoljuk, hogy ez reálisabb. Műsorvezető: Ismerik ezeket a tanulmányokat, Államtitkár úr? VNZs: Én ezt konkrétan nem ismerem, nyilván én másból építkezem. Nem a mi tárcánk felelőssége az energiaügy egyébként, de meggyőződésem, hogy Magyarország nem olyan gazdag ország, hogy azt a fajta támogatási rendszert működtetni tudja egyelőre, amelyet akár Németország vagy más fejlett nyugat-európai ország működtet. KE: Az a helyzet, Államtitkár úr, hogy ez már rég túlhaladott. Ma már ott tartunk, hogy megújuló energiák támogatás nélkül is működőképesek, és megtérülhetnek. Amennyiben nem növelnék folyamatosan a napelemes erőművek terheit, akkor a lakosság folyamatosan tudná telepíteni ezeket. Az elmúlt négy évben minden évben megháromszorozódott Magyarországon a napelemes erőmű. Mindössze egy-másfél millió forintból meg lehet oldani egy átlag családnak a teljes villamos energia kiváltását. Mi úgy gondoljuk, hogy ez a termékdíj, illetve ezek az intézkedések pont ez ellen irányulnak, hogy az atomerőműnek a létjogosultságát tudja igazolni. Mi ezt tartjuk rossznak. VNZs: 1,6%-os növekményt jelent ez egy családi ház beruházásánál, ugye a termékdíjon van, a munkadíjon nincsen ilyen teher, tehát ez abszolút nem elviselhetetlen teher, és még egyszer is azt mondom, támogatja a kormányzat, csak egy másik területen, nem a termékdíjból. Műsorvezető: Mindazonáltal az ombudsman-helyettes törvénymódosítást készül benyújtani ezzel kapcsolatban, hajlandók támogatni ezt, adott esetben? VNZs: Hát nyilvánvalóan, ha akár a Köztársasági Elnök úr, akár az ombudsman-helyettes él ezzel a jogával, akkor megfontoljuk, a kormányzatnak azonban nincsen szándékában. Nincsen szándékában, mert ez egy koherens rendszer. Mi úgy gondoljuk, hogy nem kellene akár a napelemnek vagy a hőszivattyúnak a terhét, a termékdíját a gyűjtési, feldolgozási költségeit azokra terhelni, akiknek soha nem lesz arra pénze, hogy a saját házára napelemet telepítsen vagy éppen egy hőszivattyús rendszert működtessen. Műsorvezető: Végszó? KE: Én úgy gondolom, hogy ha hagynák dolgozni a hazai napelemes ipart, akkor meg tudnánk teremteni az igazi rezsicsökkentést, ki tudnánk váltani azt a villamos energia-költséget olcsón és egyszerűen, akár kedvezményes hitelekkel, hogy mindenki maga termelhesse meg az Európában, illetve a világban mindenhol az egyéni termelés irányába, decentralizált erőművek irányába mozdul el az ipar. Ezeknek a nagy, centrális erőműveknek, mint az atomerőműveknek, már kevésbé van létjogosultsága. Az új telepítéseknek. Műsorvezető: Biztos vagyok benne, hogy erre a témára még visszatérünk. Köszönöm, hogy eljöttek hozzánk. 4
5 VNZs: Én is köszönöm. KE: Köszönjük a lehetőséget. 2. A Kérelmező által megfogalmazott kifogás A Kérelmező szerint sértette a kiegyensúlyozott tájékoztatás követelményét, hogy a beszélgetés során a műsorvezető a termékdíj-ellenességet képviselő álláspontra helyezkedett, hogy segített azon valótlan állítás igazolásában, hogy a megtermelt villamos energia mennyisége és a villamos energia biztonságos ellátása között nincs kapcsolat, továbbá kiegyensúlyozatlanná vált a tájékoztatás azáltal is, hogy nem derült ki, hogy a paksi villamos energia árába be van építve a termékdíj. 3. A kiegyensúlyozott tájékoztatás követelményének alkotmányos értelmezése és szabályozása Az Alaptörvény IX. cikk (2) bekezdése szerint Magyarország elismeri és védi a sajtó szabadságát és sokszínűségét, biztosítja a demokratikus közvélemény kialakulásához szükséges szabad tájékoztatás feltételeit. Az Alaptörvényben foglalt, a sajtó sokszínűségére vonatkozó kötelezettség részben a kiegyensúlyozott tájékoztatás követelményén keresztül valósul meg. A kötelezettség tartalmát az Smtv a és az Mttv. 12. (1)-(2) bekezdése együttesen határozzák meg. Az Smtv. 13. alapján A tájékoztatási tevékenységet végző lineáris médiaszolgáltatások kötelesek a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményekről, vitatott kérdésekről az általuk közzétett tájékoztató, illetve híreket szolgáltató műsorszámokban kiegyensúlyozottan tájékoztatni. E kötelezettség részletes szabályait törvény az arányosság és a demokratikus közvélemény biztosítása követelményeinek megfelelően állapítja meg. Az Mttv. 12. (2) bekezdés szerint A tájékoztatás kiegyensúlyozottságát a műsorszámok jellegétől függően az egyes műsorszámokon belül, vagy a rendszeresen jelentkező műsorszámok sorozatában kell biztosítani. Az Smtv. tehát a kiegyensúlyozottság követelményét a tájékoztatási tevékenységet végző lineáris médiaszolgáltatások által közzétett tájékoztató, híreket szolgáltató műsorszámaival kapcsolatban fogalmazza meg. A hírműsorszám fogalmát az Mttv pontja határozza meg: időtartamának legalább kilencven százalékában a magyarországi és a nemzetközi közélet aktuális eseményeivel - ide nem értve a közlekedési híreket, az időjárás-jelentést és a sporthíreket - foglalkozó műsorszám.. A törvény rendelkezése szerint ezeknek a műsorszámoknak a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményekről, vitatott kérdésekről kiegyensúlyozottan kell tájékoztatást adniuk. A kérelemmel érintett tájékoztatás ugyan egy magazinműsorban jelent meg, azonban az egy olyan közérdekű kérdésről nyújtott tájékoztatást, amellyel kapcsolatban a törvényi előírás célját is szem előtt tartva a közönség tájékoztatáshoz fűződő jogának érvényesülése érdekében a kiegyensúlyozott tájékoztatás követelménye számon kérhető. A tájékoztató műsorszám fogalmát a törvény nem definiálja, indokolt azonban azt szűken értelmezni (politikai háttérműsorok, általános közéleti tematikájú műsorok, reggeli magazinok), mert tág értelmezésben szinte bármely műsorszám tartalmazhat (valamiről) tájékoztatást. A műfaji sajátosságokat természetesen figyelembe kell venni, mert az Smtv. tájékoztató műsorszámokról beszél, ami egyértelműen műfaji meghatározásra utal. A hivatkozott jogszabályi rendelkezés tehát egyrészt akképpen értelmezhető, hogy 5
6 kizárólag az adott műsorszám ismérve jelenti a vizsgálódás alapját. Felmerül viszont annak kérdése is, hogy milyen tájékoztatásról esik szó egy adott műsorban. Ez utóbbi esetkörben nem a műsorszám műfaji sajátosságait kell szem előtt tartani, hanem az adott eseményről, történésről szóló tájékoztatás jellemzőit. Az Smtv ának szó szerinti értelmezése szerint a kiegyensúlyozott tájékoztatás követelményének kizárólag a jelentőséggel bíró események, vitatott kérdések kapcsán a tájékoztató, illetve híreket szolgáltató műsorszámokban kell érvényesülniük. Miután a szabályozás célja arra irányul, hogy egy adott közérdekű kérdés kapcsán releváns álláspontok kerüljenek bemutatásra, a fentebb említett műfaji korlátokat "áthágva", akár egy magazinműsorban bemutatott téma tekintetében is megkövetelhető a kiegyensúlyozottság. Amennyiben kizárólag a tájékoztatás a vizsgálat alapja, abban az esetben a fentebb említett műfaji sajátosságok, korlátozások vizsgálata mellőzhető, de legalábbis másodlagos kérdés. Ezt erősíti meg az Mttv ban foglalt rendelkezés, amely - az alcímmel egyezően - szintén a tájékoztatás kiegyensúlyozottságát követeli meg. A kiegyensúlyozott tájékoztatás törvényi előírásának alkotmányossági vizsgálatát elvégző 1/2007. (I. 18.) AB határozat kimondta, hogy "az elektronikus média esetében ezért indokolt speciális, a sokoldalú tájékoztatásra vonatkozó előírások meghozatala, amelynek célja az, hogy politikai közösség tagjai közérdekű kérdésekben a releváns vélemények ismeretében alakíthassák ki álláspontjukat". Az Alkotmánybíróság döntésének idézett mondata alapján látható, hogy a rendelkezés az adott kérdésről, témáról szóló tájékoztatás tekintetében követeli meg a kiegyensúlyozottság követelményének meglétét. E vélemény, nézet kapcsán kiindulópontként áthelyeződhet a hangsúly a kifogással érintett műsorszámról a tájékoztatás közönségre gyakorolt esetleges hatására. Jelen esetben a kifogásolt stúdióbeszélgetés a Zöld övezet című műsorszám része volt, a fentiekben részletesen ismertetett tartalommal a napelemeket terhelő környezetvédelmi termékdíj bevezetésének kormányzati indokairól, a bevezetést ellenző piaci szereplők álláspontjáról számolt be. A Zöld övezet a HÍR TV rendszeresen jelentkező magazinműsora, amelyben a Médiaszolgáltató honlapjának leírása szerint a következő témákkal foglalkozik: Fenntartható fejlődés vagy fenntarthatatlan fogyasztás? Meddig lehet a jövő teljesítményéből biztosítani a jelen fogyasztását? Fenntartható-e a világ gazdasága, és azt kell-e megtartani, ami most van, vagy valami egészen mást? Meddig élhetünk vissza a környezettel, és mikor mondhatjuk ki, hogy feléltük a jövőnket? Van-e jövőjük a nagyvárosoknak? Lehet-e biztonságos a világunk? Hogyan válaszolhatunk az éghajlatváltozás veszélyeire? Tisztában vagyunk-e az adottságainkkal és lehetőségeinkkel, avagy meddig élhetünk úgy, ahogy most élünk? A műsor mottója: Kérdések és válaszok a Földről és a minket körülvevő világról a Zöld övezetben. Zöld övezet Hogy ne csak jelenünk, de jövőnk is legyen.. Az előbbiek alapján megállapítható, hogy a kifogásolt műsorszegmens bár magazinműsor keretén belül került sugárzásra olyan közérdekű kérdésről nyújtott tájékoztatást, amellyel kapcsolatban a törvényi előírás célját is szem előtt tartva a közönség tájékoztatáshoz fűződő jogának érvényesülése érdekében a kiegyensúlyozott tájékoztatás követelménye számon kérhető. A kiegyensúlyozott tájékoztatás kötelezettsége, amely a demokratikus közvélemény kialakulásához szükséges megfelelő tájékoztatás megteremtését segíti elő, nem jelenti a szerkesztői szabadság aránytalan korlátozását. Azt ugyanis, hogy mely események tartanak számot a közérdeklődésre, azaz mely eseményekről készül beszámoló az egyes műsorszámokban, kizárólag a szerkesztő, illetve a médiaszolgáltató döntheti el, tehát nem létezik egyes eseményekről való beszámolási kötelezettség, és a kiegyensúlyozott tájékoztatás csak a ténylegesen közzétett tartalmak vonatkozásában vizsgálható. A kiegyensúlyozott tájékoztatás követelménye alapján a nyilvánosságot érintő ügyekről szóló tájékoztatásnak, híradásnak meg kell jelenítenie a szembenálló nézeteket, egy adott kérdéssel összefüggésben megfogalmazott releváns álláspontokat a közösség számára össze kell gyűjteni és be kell mutatni. Az Smtv. alapján a kiegyensúlyozott tájékoztatás kötelezettségének (összefoglalóan) a közéleti kérdésekkel kapcsolatban, az ilyen híreket, tájékoztatást közzétevő műsorszámokban kell eleget tenni. Arra vonatkozóan nincs jogszabályi rendelkezés, hogy ezek milyen műfajú műsorszámok lehetnek, tehát a jogalkalmazás során a döntő kérdés nem a műsorszám műfaja, hanem a tájékoztatás, a hír közzétételének a megtörténte. Ettől 6
7 függetlenül lehet annak is jelentősége, hogy a vizsgált műsorszám milyen módon közelített a témához, az milyen módon szerepelt benne. Az Smtv. a demokratikus közvélemény biztosítása érdekében írja elő a kiegyensúlyozott tájékoztatás követelményét, vagyis a jogszabály meghatározza a kiegyensúlyozott tájékoztatás követelményének alkalmazási körét. Mindezzel összhangban állapította meg a Kúria Kfv.III /2013/11. számú ítéletében, hogy a kiegyensúlyozott tájékoztatás követelménye nem terjed ki valamennyi, a nyilvánosság előtt zajló vitára vagy véleménykülönbségre. A Kúria előbbiekben hivatkozott döntése alapján ahhoz, hogy egy adott tájékoztatással kapcsolatban felmerüljön a kiegyensúlyozott tájékoztatás kötelezettsége, azaz a szabály alkalmazható legyen, szükséges, hogy a tájékoztatás tárgya, tartalma összefüggésben álljon a demokratikus közvélemény igényeivel, szükségleteivel. A demokratikus nyilvánosság számára fontos kérdések köre rendkívül szerteágazó, taxatív felsorolásuk még általános jelleggel sem lehetséges. Az Smtv. szerint kiterjed a kiegyensúlyozott tájékoztatás kötelezettsége minden, a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményről, vitatott kérdésről szóló tájékoztatásra. Azaz, nem pusztán a közvetlen politikai vonatkozással bíró ügyek tartoznak ide, hanem általában a közéleti kérdések. A kérelemmel érintett műsorszegmens a napelemeket terhelő környezetvédelmi termékdíj január 1- jével történt bevezetésének kérdéskörével, ennek keretében a szabályozás körülményeivel (előzetes konzultációval) és kormányzati indokaival foglalkozott, és ehhez kapcsolódóan annak a megújuló energiapiacra, illetve a beruházási költségekre gyakorolt negatív hatása miatt a termékdíj bevezetését és a kapcsolódó kormányzati politikát ellenző álláspont is bemutatásra került. A stúdióbeszélgetésben kormányzati oldalról a környezetügyért felelős államtitkár, a termékdíjat ellenzők oldaláról pedig a Napelem Szövetség elnöke vett részt, akik az említett témához kapcsolódóan Illés Zoltán környezetügyért felelős volt államtitkár azon állításával összefüggésben is kifejtették a véleményüket, amely szerint a Kormány e termékdíjjal akarja bizonyítani a paksi bővítés létjogosultságát. A téma és az álláspontok kifejtése érdekében a műsorvezető kérdéseket tett fel a műsorszám vendégeinek, illetve keretet biztosított az ellentétben álló szakmai vélemények egyenlő kifejeződéséhez. E kérdések célja a téma és az álláspontok minél kimerítőbb megismerhetősége volt, amelyeket a műsorvezető hol az egyik, hol a másik félhez intézett. (Például Tehát miért volt erre szükség, Államtitkár úr?, Elnök úr, mi a véleménye, jó ötlet volt ezt így megoldani?, Ugye veszélyesebb kategóriába sorolták, mint az akkumulátorokat. Erre mi a magyarázat?, Nagyon röviden ezt az ötöt felsorolja, címszavakban? ) A kérelemmel érintett műsorszegmens alapján nyilvánvalóan megállapítható, hogy a műsorblokk közérdeklődésre számot tartó, a demokratikus nyilvánosság megteremtését elősegítő tájékoztatásnak minősült. Tekintettel arra, hogy a vizsgált tartalommal kapcsolatban a kiegyensúlyozott tájékoztatás kötelezettsége fennáll, az Smtv. és az Mttv. vonatkozó szabályai alapján a tájékoztatás kiegyensúlyozottságának vizsgálata során a Hivatal a hiányolt vélemény tekintetében az egyedi ügy tényállási elemei alapján elsődlegesen az alábbi szempontokat vizsgálja: - a hiányolt vélemény releváns-e a közzétett tájékoztatás vonatkozásában, - a hiányolt vélemény érdemben eltérő-e a közzétett álláspontokhoz képest, és - a hiányolt vélemény megfelelő időben elérhető volt-e a médiaszolgáltató számára. Amennyiben a Kérelmező által hiányolt álláspont a fenti feltételek bármelyikének nem felel meg, akkor a kiegyensúlyozott tájékoztatás követelménye megsértése megállapításának sincs helye. Jogsértés megállapítására tehát csak az említett három feltétel együttes teljesülése esetén van mód, azonban ebben az esetben is vizsgálni szükséges, hogy a kifogásolt műsorszámban egyedi jelleggel, vagy a rendszeresen jelentkező műsorszámok sorozatában valósult-e meg a tájékoztatás. 7
8 A határozat indokolása kiegészül az alábbi 4. ponttal: 4. A vélemény releváns volta a közzétett tájékoztatás vonatkozásában A kiegyensúlyozott tájékoztatás követelménye nem értelmezhető úgy, hogy az alapján a médiaszolgáltatónak minden egyes álláspontot minden műsorszámban meg kell jelenítenie, valamennyi szembenálló nézet bemutatására ugyanis nem minden esetben van lehetőség. Ezt az értelmezést erősíti meg az Alkotmánybíróság az 1/2007. (I. 18.) számú határozatában. A szabályozás célja ugyanis arra irányul, hogy a jogszabályi rendelkezések biztosítsák a közönség számára, hogy közérdekű kérdésekben a releváns vélemények ismeretében alakíthassák ki álláspontjukat. A közérdeklődésre számot tartó ügyeket érintő médiatartalmak vonatkozásában csupán a konkrét ügyhöz, a tárgyalt témához közvetlenül, szervesen kapcsolódó vélemény, különösen annak lényegi mondanivalója tekintetében merülhet fel a kiegyensúlyozott tájékoztatás kötelezettségének megsértése. Egy álláspont kifejtése során ugyanis annak képviselője egyéb, a tárgyalt témához nem kapcsolódó és így a kiegyensúlyozott tájékoztatás követelménye vizsgálatának szempontjából relevánsnak nem minősülő véleményt is megfogalmazhat. A fentiekre tekintettel tehát mindenekelőtt a kifogással érintett tájékoztatás tárgyának, témájának meghatározása szükséges, ugyanis csak ennek alapján vizsgálható, hogy a kérelmező által megjeleníteni kért álláspont illetve annak egyes tartalmi elemei a műsorszámban elhangzottak szempontjából relevánsnak minősül-e. Azaz, amennyiben egy álláspont a műsorszámban közzétett tájékoztatáshoz közvetlenül nem kapcsolódik, a kiegyensúlyozottság vizsgálata szempontjából nem minősülhet relevánsnak, ebből következően egy ilyen vélemény közzétételének hiánya nem vezethet a kiegyensúlyozott tájékoztatás követelményének sérelméhez sem. A Kérelmező álláspontja szerint az érintett műsorszegmens tekintetében a tájékoztatás kiegyensúlyozatlanságát azon túl, hogy a műsorvezető állítólagosan termékdíj-ellenességet képviselő álláspontra helyezkedett annak elhallgatása eredményezte, hogy a megtermelt villamos energia mennyisége és a villamos energia biztonságos ellátása között kapcsolat áll fenn, továbbá, hogy a a Paksi Atomerőmű által termelt villamos energia árába be van építve a termékdíj. A műsorszegmens vizsgálata alapján megállapítható, hogy az érintett műsorszegmens fő témája a napelemeket terhelő környezetvédelmi termékdíj bevezetésével kapcsolatos kormányzati, illetve az azzal ellentétes álláspont bemutatása volt. A stúdióbeszélgetés apropójaként a műsorvezető a salátatörvényben elfogadott, a napelemeket terhelő környezetvédelmi termékdíj bevezetését, valamint az ezzel kapcsolatosan mind kormányzati és ellenzéki, mind szakmai oldalról megfogalmazott kritikákat említette. Kérdésére a kormányzati oldal képviselője rögzítette, hogy szakmai egyeztetés, folyamatos konzultáció előzte meg a jogszabály-alkotást, majd annak indokaként az uniós jogi környezetre és az abból eredő, az újrahasznosítással kapcsolatos kvótakötelezettségre hivatkozott. A Napelem Szövetség elnökének a termékdíjnak a megújuló energiaforrások piacára gyakorolt, és a beruházási költségeket növelő hatásával kapcsolatos véleményére az államtitkár hangsúlyozta, hogy a napelemek újrahasznosításának rendszere még nem épült ki, ennél fogva költséges. Ehhez kapcsolódóan Kiss Ernő rámutatott, hogy a hasznosításnak éppen azon okból nincs ipara Magyarországon, mert a napelemek bevezetése évtizedes lemaradást mutat, amelyre az elmúlt év megújuló energiapiac-ellenes kormányzati intézkedéseinek is hatása volt. Ehhez kapcsolódóan a műsorvezető a stúdióbeszélgetés résztvevőinek véleményét kérdezte Illés Zoltán volt államtitkár azon kijelentéséről, amely szerint a Kormány a termékdíj bevezetésével akarja bizonyítani a paksi atomerőmű bővítésének létjogosultságát. V. Németh Zsolt rögzítette, hogy a kormányzat támogatja az alternatív energiát, négy operatív program keretében zajlik jelenleg is az energiaügyi fejlesztés. E kijelentését cáfolandó Kiss Ernő az atomerőművek fűtőanyagát terhelő termékdíj létére kérdezett rá, illetve a megújuló energia felhasználására, kiépítésére vonatkozó támogatások visszavonására irányuló kormányzati intézkedéseket firtatta. 8
9 A műsorszegmens végén a stúdióbeszélgetés résztvevői az atomenergia megújuló energiaforrásokkal való kiválthatóságáról fogalmaztak meg ellentétes álláspontot a Kiss Ernő által hivatkozott egyetemi tanulmánnyal összefüggésben, ehhez kapcsolódóan pedig szót ejtettek a megújuló energiaforrások a termékdíj bevezetése folytán emelkedő összegű beruházási költségeiről is. A fentiekben részletesen kifejtettek alapján a kiegyensúlyozott tájékoztatás kötelezettsége nem jelenti a szerkesztői szabadság aránytalan korlátozását. Vagyis annak eldöntése, hogy mely témákat érint egy-egy műsorszám, kizárólag a szerkesztő, illetve a mindenkori médiaszolgáltató kompetenciájába tartozik. Az eljárás tárgyát képező stúdióbeszélgetésben a Médiaszolgáltató a napelemes rendszereket terhelő környezetvédelmi termékdíj bevezetésével kapcsolatos kormányzati állásponttal, illetve a bevezetést ellenző szakmai állásponttal foglalkozott. A Médiaszolgáltató szerkesztői szabadsága körében úgy határozott, hogy az előbbiekkel kapcsolatos témákhoz szorosan nem kapcsolódó körülményekkel így a megtermelt villamos energia-mennyiség és a villamos energia biztonságos ellátása között fennálló vagy fenn nem álló kapcsolattal, valamint a Paksi Atomerőmű által termelt villamos energia árának elemeivel nem kíván az adott műsorszámban foglalkozni. A közérdeklődésre számot tartó ügyeket érintő tájékoztatások vonatkozásában csupán a konkrét ügyhöz, a tárgyalt témához közvetlenül, szervesen kapcsolódó vélemény, különösen annak lényegi mondanivalója tekintetében merülhet fel a kiegyensúlyozott tájékoztatás kötelezettségének megsértése. A fentiekben részletesen kifejtettek alapján a Hivatal megállapította, hogy a Kérelmező említett véleményei a műsorszám szegmens témájához szervesen nem kapcsolódtak, a tekintetben relevánsnak nem minősülnek. A kiegyensúlyozott tájékoztatás követelménye alapján a nyilvánosságot érintő ügyekről szóló tájékoztatásnak meg kell jelenítenie a szembenálló nézeteket, egy adott kérdéssel összefüggésben megfogalmazott releváns álláspontokat a közönség számára össze kell gyűjteni és be kell mutatni. Ehhez kapcsolódóan, a Kérelmező beadványában rögzített kifogással összefüggésben mely szerint a műsorvezető azt igyekezett elhitetni a nézőkkel, hogy a megtermelt villamos energia-mennyiség és a villamos energia biztonságos ellátása között nincs kapcsolat a Hivatal a műsorszegmens vizsgálatát követően úgy értékelte, hogy a műsorvezető magatartása a kiegyensúlyozott tájékoztatáshoz szükséges (tehát az adott téma szempontjából releváns, a meghívott által képviselt állásponttól eltérő) vélemények bemutatására, felvetésére irányult. A valótlan tényállítással kapcsolatos kérelemrész tekintetében a Hivatal megjegyzi, hogy az Smtv a és a Polgári perrendtartásról szóló évi III. törvény aiban foglalt rendelkezések alapján a valótlan tényállítás vizsgálata (illetve a médiaszolgáltató valós közlés közzétételére kötelezése) tekintetében nem a Hatóság szervei (a Médiatanács, illetve a Hivatal), hanem más közhatalmi jogkörrel felruházott állami szerv a bíróság rendelkezik hatáskörrel a sajtó-helyreigazítási eljárás keretében. A Hatóság feladat- és hatáskörét rögzítő, az Mttv aiban foglalt rendelkezések nem tartalmaznak az Smtv ában foglalt rendelkezés Hatóság általi felügyeletére vonatkozó előírást, ilyen módon a Hatóság a médiatartalmakban megjelent valótlan tényállítások vizsgálatára nem jogosult. [Általánosságban rögzíti a Hatóság, hogy a Ket. a konkrét hatósági jogkörök meghatározását - vagyis azt, hogy mely szerv melyik ügyben milyen intézkedéseket tehet milyen fokon - az ágazati (anyagi) jogi szabályozásra utalja; ennek megfelelően, a Ket. 19. (1) bekezdése első mondatának gondolatjelek közé foglalt fordulata szerint, jogszabály állapítja meg a hatóság hatáskörét a hatósági eljárás körébe tartozó ügyfajta meghatározásával.] A Hivatal a fentiekben részletesen ismertetett tartalmú műsorszegmens, a Kérelmező beadványai, továbbá a Médiaszolgáltatónak az eljárás során kifejtett álláspontja alapján megállapította, hogy a Kérelmező véleménye ismertetésének elmaradása nem eredményezte a kifogásolt műsorszegmensben közzétett tájékoztatás kiegyensúlyozottságának megsértését, az ugyanis nem kapcsolódott szervesen a műsorban szereplő tájékoztatáshoz. A Médiaszolgáltató feladata, jogszabályi kötelezettsége jelen esetben ugyanis az volt, hogy a témához kapcsolódó, a kiegyensúlyozott tájékoztatáshoz szükséges, az ügy szempontjából releváns információkat bemutassa, amely a fentiekben ismertetett módon meg is valósult, így a Médiaszolgáltató a műsorszám közzététele során jogszerűen járt el. 9
10 Az előbbiekben kifejtett indokokra tekintettel a Hivatal a kiegyensúlyozott tájékoztatás követelményének megsértéséhez szükséges további konjunktív feltételek meglétének vizsgálatát mellőzte, továbbá az Mttv. 12. (2) bekezdéséhez kapcsolódóan mely a kiegyensúlyozott tájékoztatás követelményét a műsorszámokon belül, illetve a rendszeresen jelentkező műsorszámok sorozatában írja elő a Hivatal megállapította, hogy jelen esetben a Médiaszolgáltató a műsorszámon belül eleget tett a kiegyensúlyozott tájékoztatás követelményének, ezért a műsorszámok sorozatában megvalósuló kiegyensúlyozott tájékoztatást nem tette vizsgálata tárgyává. A Hivatal a fentiekben kifejtettekre figyelemmel megállapította, hogy a kifogásolt stúdióbeszélgetés témáját illetően a Kérelmező nem adott elő ellentétes álláspontot, amelyet közzé kellett volna tenni. A Hivatal ezért a rendelkező részben foglaltak szerint határozott, és a Kérelmező kérelmét érdemben elutasította. Jelen módosító határozat a határozat rendelkező részének és indokolásának jelen módosításokkal nem érintett további részeit nem érinti. E módosító határozat ellen a közlésétől számított 15 napon belül a Nemzeti Média- és Hírközlési Hatóság Médiatanácsához (továbbiakban: Médiatanács) címzett, de a Hivatalnál (1015 Budapest, Ostrom utca ) benyújtandó, halasztó hatályú fellebbezéssel lehet élni. A Médiatanács másodfokú eljárásáért amennyiben a fellebbezési eljárás tárgyának értéke pénzben megállapítható a fellebbezéssel érintett vagy vitatott összeg minden megkezdett forintja után 400 Ft, de legalább 5000 Ft, legfeljebb Ft összegű díj fizetendő. Ha a fellebbezési eljárás tárgyának értéke pénzben nem állapítható meg, a fellebbezés díja 5000 Ft. A díjat a Nemzeti Média- és Hírközlési Hatóság Magyar Államkincstárnál vezetett számú pénzforgalmi számlájára kell megfizetni. A Médiatanács, mint másodfokú hatóság a fellebbezést annak beérkezését követő naptól számított negyven napon belül bírálja el. MÓDOSÍTÓ HATÁROZAT INDOKOLÁSA A Hivatal a Kérelmező január 30-án érkezett, MN/2409-1/2015. számon iktatott beadványában a Médiaszolgáltató HÍR TV elnevezésű csatornáján január 28-án 09:40 órai kezdettel sugárzott Zöld övezet című műsorszámmal kapcsolatban benyújtott kiegyensúlyozottsági kérelme alapján január 31- én indult hatósági eljárásban a Kérelmező kérelmét MN/2409-6/2015. ügyiratszámú határozatában (a továbbiakban: Határozat) elutasította. A Határozat közlését követően a Kérelmező elektronikus úton, majd a Médiaszolgáltató jogi képviselője telefonon jelezte, hogy a Határozat rendelkező része és az indokolása nem áll összhangban egymással. A közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) 114. (1) és (2) bekezdése szerint: (1) Ha a hatóság megállapítja, hogy a fellebbezés elbírálására jogosult hatóság, a felügyeleti szerv vagy a közigazgatási ügyekben eljáró bíróság által el nem bírált döntése jogszabályt sért, a döntését módosítja vagy visszavonja. A döntést közölni kell azzal, akivel a módosított vagy visszavont döntést közölték. (2) Az (1) bekezdés szerinti eljárás lefolytatására - az Alkotmánybíróság határozata vagy ügyészi felhívás alapján indított eljárás kivételével - a hatóság csak egy ízben, és ha törvény eltérően nem rendelkezik, a döntés közlésétől számított egy éven belül jogosult. Ha a döntés bírósági felülvizsgálata van folyamatban, a hatóság az érdemi ellenkérelem előterjesztéséig vonhatja vissza a döntését. A Hivatal a Ket. 97. (3) bekezdés a) pontja szerinti saját hatáskörben hivatalból indított döntésfelülvizsgálati eljárása keretében, a Ket a alapján tekintettel arra, hogy annak valamennyi törvényi feltétele fennállt megállapította, hogy döntése módosítást igényel, ugyanis a Határozat indokolási részében adminisztratív hiba folytán nem az eljárás tárgyát képező műsorszám került ismertetésre, hanem az MN/1960-1/2015. ügyiratszámú ugyancsak a Kérelmező által benyújtott kiegyensúlyozottsági kérelem által érintett január 23-án 19:30 órai kezdettel sugárzott Magyarország élőben című műsorszámban elhangzottak. 10
11 Mindezek okán a tényállási elemek és a kérelem elutasításának indokolása sem megfelelően került rögzítésre, ezáltal a Hivatal döntése jogsértő. A Hivatal erre tekintettel a Határozatot a jelen módosító határozat rendelkező részében foglaltak szerint módosította, amelynek eredményeképpen a módosító határozat tartalmazza a kifogásolt műsorszámban elhangzottakat, valamint a Hivatal azzal kapcsolatos álláspontját. A módosító határozat a Határozat rendelkező részében foglalt döntést érdemben nem érinti. A fentiekben kifejtettek alapján a Hivatal a Ket. 97. (3) bekezdésének a) pontjában írt hatósági jogkörében eljárva, figyelemmel a Ket (1) bekezdésére, a rendelkező részben foglaltak szerint határozott. Az Mttv (1) bekezdésében foglalt rendelkezés szerint a Hivatal határozata ellen a Médiatanácshoz lehet fellebbezést benyújtani. A fellebbezésről szóló tájékoztatás a Ket. 72. (1) bekezdés da) alpontján és a 98. (1) bekezdésén, a fellebbezés előterjesztésének határidejére vonatkozó tájékoztatás a Ket. 99. (1) bekezdésén, a halasztó hatály és a fellebbezés előterjesztése helyének meghatározása a Ket (1) és 102. (1) bekezdésein, a másodfokú hatóság ügyintézési határideje az Mttv (1) bekezdésén alapul. Az eljárás során a Ket a szerinti eljárási költség nem merült fel. Budapest, március 31. Aranyosné dr. Börcs Janka, a Nemzeti Média- és Hírközlési Hatóság Hivatalának főigazgatója nevében és megbízásából dr. Pap Szilvia főosztályvezető Kapják: 1. Személyes adat 11
ELŐTERJESZTÉS. Gazdasági és Foglalkoztatási Bizottsága és Költségvetési Bizottsága 2010. április 14-i együttes ülésére
Baranya Megyei Önkormányzat Közgyűlésének Gazdasági és Foglalkoztatási Bizottsága elnöke Baranya Megyei Önkormányzat Közgyűlésének Költségvetési Bizottsága elnöke 29-89/2010 ELŐTERJESZTÉS Baranya Megyei